Ε Λ Λ Η Ν Ι Κ Η Σ Κ Α Κ Ι Σ Τ Ι Κ Η Ο Μ Ο Σ Π Ο Ν Δ Ι Α

Αριθ. Πρωτ.: 99381/26-01-2018

**30ο ΠΑΝΕΛΛΗΝΙΟ ΑΤΟΜΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ 2018  
16ο ΠΑΝΕΛΛΗΝΙΟ ΟΜΑΔΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ 2018**

1. **ΠΡΟΚΗΡΥΞΗ** 
   1. Η Ελληνική Σκακιστική Ομοσπονδία προκηρύσσει το 30ο Πανελλήνιο Ατομικό Πρωτάθλημα Μαθητών - Μαθητριών και το 16ο Πανελλήνιο Ομαδικό Πρωτάθλημα Μαθητών-Μαθητριών για το 2018.
2. **ΔΙΟΡΓΑΝΩΣΗ ΑΓΩΝΩΝ ΤΕΛΙΚΗΣ ΦΑΣΗΣ**
   1. Τους αγώνες της τελικής φάσης (31/3 - 2/4/2018) διοργανώνει η Ελληνική Σκακιστική Ομοσπονδία σε συνεργασία με την Πνευματική Στέγη Περιστερίου και τη στήριξη του Δήμου Περιστερίου.
3. **ΣΥΣΤΗΜΑ ΔΙΕΞΑΓΩΓΗΣ ΑΓΩΝΩΝ**
   1. Τα πρωταθλήματα μαθητών-μαθητριών θα διεξαχθούν σε δύο φάσεις :

**Α. Περιφερειακά Πρωταθλήματα μαθητών-μαθητριών Ενώσεων / Τοπικών Επιτροπών**

**Β. Τελική φάση**

* 1. Την ευθύνη διοργάνωσης των Περιφερειακών Πρωταθλημάτων έχουν οι Ενώσεις και οι Τοπικές Επιτροπές και πρέπει να ολοκληρωθούν το αργότερο μέχρι και την **Κυριακή 11 Μαρτίου 2018**.
  2. Οι Ενώσεις και Τοπ. Επιτροπές είναι επίσης υπεύθυνες για την εξασφάλιση των οικονομικών πόρων καθώς και για το καθορισμό όλων των λεπτομερειών (σύστημα, πρόγραμμα αγώνων, προθεσμίες δηλώσεων συμμετοχής, ορισμός διαιτητών κλπ.) των Περιφερειακών Πρωταθλημάτων Μαθητών-Μαθητριών. Οι αντίστοιχες προκηρύξεις θα πρέπει να αποστέλλονται στην ΕΣΟ πριν την έναρξη των περιφερειακών πρωταθλημάτων. Η μη έγκαιρη αποστολή των προκηρύξεων καθιστά άκυρη τη δήλωση συμμετοχής των αθλητών στην τελική φάση.
  3. **Η τελική φάση θα διεξαχθεί στο Περιστέρι Αττικής στο** [**Εκθεσιακό Κέντρο του Δήμου Περιστερίου**](https://www.google.co.jp/maps/dir/%25CE%25A3%25CE%25A4.%25CE%2591%25CE%259D%25CE%2598%25CE%259F%25CE%25A5%25CE%25A0%25CE%259F%25CE%259B%25CE%2597/%25CE%2595%25CE%25BA%25CE%25B8%25CE%25B5%25CF%2583%25CE%25B9%25CE%25B1%25CE%25BA%25CF%258C+%25CE%259A%25CE%25AD%25CE%25BD%25CF%2584%25CF%2581%25CE%25BF+%25CE%25A0%25CE%25B5%25CF%2581%25CE%25B9%25CF%2583%25CF%2584%25CE%25B5%25CF%2581%25CE%25AF%25CE%25BF%25) **: Δωδεκανήσου 106 (200 μ. από τη στάση Μετρό Ανθούπολη).**
  4. Δικαίωμα συμμετοχής στα Ατομικά Πρωταθλήματα έχουν οι μαθητές και μαθήτριες των Νηπιαγωγείων, των Δημοτικών Σχολείων, των Γυμνασίων και των Λυκείων, Δημοσίων και Ιδιωτικών, όλης της χώρας. Οι μαθητές και μαθήτριες συμμετέχουν υποχρεωτικά στα πρωταθλήματα της Ένωσης ή της Τοπ. Επιτροπής στην οποία ανήκει το σχολείο τους.
  5. Στα Ομαδικά Πρωταθλήματα δικαίωμα συμμετοχής έχουν οι μαθητές και μαθήτριες των Δημοτικών Σχολείων, των Γυμνασίων και των Λυκείων, Δημοσίων και Ιδιωτικών όλης της χώρας, με 4μελείς ομάδες. Επιτρέπεται η συμμετοχή και 2ης ομάδας από το ίδιο σχολείο (Δημοτικό, Γυμνάσιο ή Λύκειο).

1. **ΚΑΤΑΜΕΡΙΣΜΟΣ ΘΕΣΕΩΝ ΠΡΟΚΡΙΣΗΣ**
   1. Οι θέσεις πρόκρισης των Ενώσεων / Τοπ. Επιτροπών καθορίζονται σύμφωνα με τον επόμενο πίνακα

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Α/Α | ΕΝΩΣΕΙΣ – ΤΟΠΙΚΕΣ ΕΠΙΤΡΟΠΕΣ | | ΙΣΟΠΟΣΗ ΚΑΤΑΝΟΜΗ ΑΝΑ ΤΑΞΗ | | | ΑΝΑΛΟΓΑ ΜΕ ΤΙΣ ΣΥΜΜΕΤΟΧΕΣ ΑΝΑ ΤΑΞΗ | | | ΣΥΝΟΛΟ | | | ΔΗΜΟΤΙΚΑ ΓΥΜΝΑΣΙΑ ΟΜΑΔΙΚΟ | | |
| 1 | Ε.Σ.Σ. ΝΟΜΟΥ ΑΤΤΙΚΗΣ | | 12 x 11 | | | 139 | | | 271 | | | 18 | | |
| 2 | Ε. Σ. Σ. ΘΕΣΣΑΛΟΝΙΚΗΣ - ΧΑΛΚΙΔΙΚΗΣ | | 8 x 11 | | | 86 | | | 174 | | | 12 | | |
| 3 | Ε. Σ. Σ. ΚΡΗΤΗΣ | | 7 x 11 | | | 78 | | | 155 | | | 10 | | |
| 4 | Ε. Σ. Σ. ΑΝΑΤ. ΜΑΚΕΔΟΝΙΑΣ - ΘΡΑΚΗΣ | | 4 x 11 | | | 53 | | | 97 | | | 8 | | |
| 5 | Ε. Σ. Σ. ΚΕΝΤΡΙΚΗΣ & ΔΥΤ. ΜΑΚΕΔΟΝΙΑΣ | | 4 x 11 | | | 53 | | | 97 | | | 8 | | |
| 6 | Ε. Σ. Σ. ΠΕΛΟΠΟΝΝΗΣΟΥ | | 4 x 11 | | | 53 | | | 97 | | | 8 | | |
| 7 | Ε. Σ. Σ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ | | 3 x 11 | | | 25 | | | 58 | | | 6 | | |
| 8 | Τ.Ε. Σ. Σ. ΔΥΤΙΚΗΣ ΕΛΛΑΔΑΣ | | 4 x 11 | | | 33 | | | 77 | | | 6 | | |
| 9 | Τ.Ε. Σ. Σ. ΘΕΣΣΑΛΙΑΣ | | 3 x 11 | | | 25 | | | 58 | | | 6 | | |
| 10 | Τ.Ε.Σ.Σ. ΣΤΕΡΕΑΣ ΕΛΛΑΔΑΣ | | 3 x 11 | | | 25 | | | 58 | | | 6 | | |
| 11 | Τ.Ε. Σ. Σ. ΑΙΓΑΙΟΥ | | 3 x 11 | | | 25 | | | 58 | | | 6 | | |
|  | ΣΥΝΟΛΑ ΠΡΟΚΡΙΣΕΩΝ | | | **605** | | | **595** | | | **1200** | | | **94** | |
|  |  |  | | |  | | |  | | |  | | |
|  | ΑΠΕΥΘΕΙΑΣ ΠΡΟΚΡΙΣΗ (Πρώτοι 2017) |  | | |  | | | **22** | | |  | | |
|  |  |  | | |  | | |  | | |  | | |
|  | ΓΕΝΙΚΟ ΣΥΝΟΛΟ |  | | |  | | | **1222** | | | **94** | | |
|  |  |  | | |  | | |  | | |  | | |

* 1. Κάθε Ένωση ή Τοπική Επιτροπή μπορεί να καθορίσει τις θέσεις πρόκρισης (μαθητές-μαθήτριες) σύμφωνα με τις αγωνιστικές της ανάγκες, με μόνο περιορισμό ότι **οι μαθήτριες θα πρέπει να καλύψουν τουλάχιστον το 25% των θέσεων.**
  2. **Οι αδιάθετές θέσεις μπορούν να αναπληρωθούν από άλλες Ενώσεις / Τοπ. Επιτροπές (σύμφωνα με την σειρά αναγραφής τους στο 4.1). Στην περίπτωση αναπλήρωσης αδιάθετων θέσεων οι Ενώσεις / Τοπ. Επιτροπές μπορούν να δώσουν επιλεκτικά 1 θέση πρόκρισης ανεξάρτητα από άλλες προϋποθέσεις** (απόφαση Δ.Σ. 9/12/2017).

1. **ΔΙΚΑΙΩΜΑ ΣΥΜΜΕΤΟΧΗΣ**
   1. Δικαιούνται συμμετοχή στην Τελική Φάση όσοι πήραν τις προκρίσεις ανά τάξη σύμφωνα με τον ισχύοντα πίνακα θέσεων πρόκρισης ανά Ένωση και Τοπική Επιτροπή και το σύστημα των επιλαχόντων που ισχύει. Για παράδειγμα εάν από τους πρώτους 5 προκριθέντες μιας τάξης δεν επιθυμούν τη συμμετοχή τους στην τελική φάση οι τρεις, αυτοί αναπληρώνονται από τον 6ο, 7ο και 8ο κ.ο.κ. Για τα αγόρια ισχύει η προϋπόθεση ότι ο επιλαχών θα πρέπει να έχει πετύχει τουλάχιστον το 50% της μέγιστής βαθμολογίας. Σε περιοχές που διεξάγονται πολλές προκριματικές φάσεις η προαναφερόμενη προϋπόθεση αφορά τα αποτελέσματα της τελικής φάσης. Το αντίστοιχο ποσοστό για τα κορίτσια ορίζεται στο 30% (απόφαση Δ.Σ. 9/12/2017).
   2. **Στα Ατομικά Πρωταθλήματα το 50% των θέσεων πρόκρισης κάθε Ένωσης / Τοπ. Επιτροπής κατανέμεται ισόποσα σε κάθε τάξη έτσι ώστε να μην υπάρξουν δυσανάλογες συμμετοχές ανά κατηγορία. Το υπόλοιπο 50% κατανέμεται αναλογικά σύμφωνα με τον αριθμό συμμετοχών κάθε τάξης στα Προκριματικά Πρωταθλήματα. Σε περιοχές που διεξάγονται πολλές προκριματικές φάσεις για την αναλογική κατανομή των συγκεκριμένων θέσεων υπολογίζονται οι συμμετοχές στην τελική φάση** (απόφαση Δ.Σ. 9/12/2017)**.**
   3. Δικαιούνται επίσης συμμετοχή στην τελική φάση και όσοι **αγωνίστηκαν** **στα προκριματικά ομαδικά του 2018** και η ομάδα του σχολείου τους **προκρίθηκε και συμμετείχε στην τελική φάση.** **Διευκρινίζεται ότι η παραπάνω ρύθμιση αφορά αποκλειστικά όσους δεν έχουν προκριθεί στο Ατομικό Πρωτάθλημα**. Όσοι μαθητές Λυκείων συμμετέχουν με την ομάδα τους στην τελική φάση (βλέπε 6.Α), έχουν δικαίωμα συμμετοχής και στην τελική φάση των Ατομικών Πρωταθλημάτων μαθητών Λυκείου.
   4. Η κάθε Ένωση / Τοπ. Επιτροπή θα πρέπει να μεριμνήσει για τη συμμετοχή τουλάχιστον μίας ομάδας από κάθε βαθμίδα εκπαίδευσης (Δημοτικά, Γυμνάσια-Λύκεια).
   5. Η ΕΣΟ μπορεί να δώσει ένα μικρό αριθμό επιπλέον προκρίσεων σε περιοχές που έχουν λίγες θέσεις αλλά διεξήχθησαν προκριματικά με εξαιρετικά μεγάλο αριθμό συμμετοχών (απόφαση Δ.Σ. 2.12.2008)
2. **ΣΥΣΤΗΜΑ ΤΕΛΙΚΩΝ ΑΓΩΝΩΝ**
   1. **Α) ΟΜΑΔΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ**

Θα διεξαχθούν σε τρεις ομίλους: ένας όμιλος Πρωτοβάθμιας (Δημοτικά) και δύο όμιλοι Δευτεροβάθμιας Εκπαίδευσης (Γυμνάσια, Λύκεια) με Ελβετικό σύστημα 6 γύρων. Προϋπόθεση για τη δημιουργία ομίλου Λυκείων είναι η συμμετοχή τουλάχιστον 6 ομάδων (πουλ 5 γύρων). Σε αντίθετη περίπτωση και με απόφαση του Διευθυντή Αγώνων και του Επικεφαλής Διαιτητή θα γίνει ενιαίος όμιλος για Γυμνάσια και Λύκεια (σε αυτή την περίπτωση θα ισχύσει ξεχωριστή κατάταξη και βραβεύσεις). ). H αρχική κατάταξη των ομάδων θα γίνει χρησιμοποιώντας την επιλογή «τυχαία» του προγράμματος κληρώσεων swiss manager.

* 1. **Για την ενίσχυση των συμμετοχών ομάδων Λυκείων, δεν θα υπάρχει αριθμητικός περιορισμός στις προκρίσεις, δηλαδή επιτρέπεται η ελεύθερη συμμετοχή ομάδων Λυκείων στους τελικούς, με την απαραίτητη προϋπόθεση αυτές να έχουν συμμετάσχει στους προκριματικούς των περιοχών τους.**
  2. Ο Διευθυντής των Αγώνων σε συνεννόηση με τον επικεφαλής διαιτητή μπορεί να αλλάξει το σύστημα των αγώνων ανάλογα με τον τελικό αριθμό των συμμετοχών.
  3. **Β) ΑΤΟΜΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ**

Οι αγωνιζόμενοι θα χωριστούν σε ομίλους κατά τάξη και θα αγωνιστούν με ελβετικό σύστημα 9 γύρων. Η αρχική κατάταξη στους ομίλους θα γίνει με αλφαβητική σειρά για τα Νηπιαγωγεία, την Α’, Β’ και Γ’ Δημοτικού. Σε όλες τις υπόλοιπες τάξεις η αρχική κατάταξη θα γίνει σύμφωνα με τα εθνικά ΕΛΟ του Ιανουαρίου 2018. Σε περίπτωση μικρού αριθμού συμμετεχόντων (λιγότερες από 20) μπορεί να διεξαχθούν λιγότεροι γύροι ή και τουρνουά πουλ. Οι αγώνες θα γίνουν στις εξής 11 κατηγορίες :

|  |  |  |
| --- | --- | --- |
| 1 | Μαθητές-Μαθήτριες | Νηπιαγωγείων |
| 2 | Μαθητές-Μαθήτριες | Α’ Τάξης Δημοτικών Σχολείων |
| 3 | Μαθητές-Μαθήτριες | Β’ Τάξης Δημοτικών Σχολείων |
| 4 | Μαθητές-Μαθήτριες | Γ’ Τάξης Δημοτικών Σχολείων |
| 5 | Μαθητές-Μαθήτριες | Δ’ Τάξης Δημοτικών Σχολείων |
| 6 | Μαθητές-Μαθήτριες | Ε’ Τάξης Δημοτικών Σχολείων |
| 7 | Μαθητές-Μαθήτριες | ΣΤ’ Τάξης Δημοτικών Σχολείων |
| 8 | Μαθητές-Μαθήτριες | Α’ Γυμνασίου |
| 9 | Μαθητές-Μαθήτριες | Β’ Γυμνασίου |
| 10 | Μαθητές-Μαθήτριες | Γ’ Γυμνασίου |
| 11 | Μαθητές-Μαθήτριες | Λυκείων |

1. **ΧΡΟΝΟΣ ΣΚΕΨΗΣ**
   1. Τα πρωταθλήματα (ομαδικά και ατομικά) θα διεξαχθούν με ηλεκτρονικά χρονόμετρα και χρόνο σκέψης για κάθε αθλητή, 15 λεπτά για την ολοκλήρωση της παρτίδας. Επιπλέον, από την πρώτη κίνηση και για κάθε κίνηση που ολοκληρώνει ο αθλητής, παίρνει ακόμη δέκα δευτερόλεπτα (10”) χρόνου σκέψης.
2. **ΠΡΟΓΡΑΜΜΑ ΤΕΛΙΚΩΝ ΑΓΩΝΩΝ**
   1. **Α) ΟΜΑΔΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ**

Οι τελικοί αγώνες θα διεξαχθούν σύμφωνα με το παρακάτω πρόγραμμα :

|  |  |  |  |
| --- | --- | --- | --- |
| Σάββατο | 31 Μαρτίου 2018 | Τελετή Έναρξης | 10:00 |
| Σάββατο | 31 Μαρτίου 2018 | 1ος - 3ος Γύρος | Έναρξη 10:30 |
| Σάββατο | 31 Μαρτίου 2018 | 4ος - 6ος Γύρος | Έναρξη 17:00 |

* 1. **Η οριστική επιβεβαίωση των συμμετοχών για τα Ομαδικά Πρωταθλήματα θα πραγματοποιηθεί με φυσική παρουσία των συμμετεχόντων την Παρασκευή 30 Μαρτίου, ώρα 19:00 - 22:00 και το Σάββατο 31 Μαρτίου, ώρα 07.00 - 08.30, με βάση τους πίνακες ανά κατηγορία, που θα έχουν αναρτηθεί στον χώρο των αγώνων.**
  2. **Β) ΑΤΟΜΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ**

Οι τελικοί αγώνες θα διεξαχθούν σύμφωνα με το παρακάτω πρόγραμμα :

|  |  |  |  |
| --- | --- | --- | --- |
| Κυριακή | 01 Απριλίου 2018 | 1ος - 3ος Γύρος | Έναρξη 10:00 |
| Κυριακή | 01 Απριλίου 2018 | 4ος - 6ος Γύρος | Έναρξη 17:00 |
| Μεγ. Δευτέρα | 02 Απριλίου 2018 | 7ος - 9ος Γύρος | Έναρξη 09:00 |
| Μεγ. Δευτέρα | 02 Απριλίου 2018 | Τελετή Λήξης | Έναρξη 13:30 |

* 1. **Η οριστική επιβεβαίωση των συμμετοχών για τα Ατομικά Πρωταθλήματα θα πραγματοποιηθεί με φυσική παρουσία των συμμετεχόντων την Σάββατο 31 Μαρτίου, ώρα 17:00 - 22:00 και με βάση τους πίνακες ανά κατηγορία, που θα έχουν αναρτηθεί στο χώρο των αγώνων.**

1. **ΤΕΛΙΚΟΙ ΑΓΩΝΕΣ - ΑΡΣΗ ΙΣΟΒΑΘΜΙΑΣ**

Θα ισχύσουν κατά σειρά τα ακόλουθα κριτήρια άρσης ισοβαθμίας :

**Α) Για τα ομαδικά πρωταθλήματα:**

Σε περίπτωση ισοβαθμίας τα κριτήρια κατάταξης των ομάδων είναι κατά σειρά :  
(α). Αποτέλεσμα του τουρνουά των ισόβαθμων.  
(β). Το σύνολο των πόντων σε όλους τους αγώνες.  
(γ). Το σύνολο των πόντων κατά σειρά στη 1η σκακιέρα, στη 2η, κ.ο.κ

**Β) Για τα ατομικά πρωταθλήματα :  
 Για ελβετικό σύστημα**

α) Αποτέλεσμα του τουρνουά των ισοβάθμων

β) Το κριτήριο Μπούχολτζ cut-1 (βαθμοί αντιπάλων εξαιρουμένου του χαμηλότερου)

γ) Το κριτήριο Μπούχολτζ (βαθμοί αντιπάλων)

δ) Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

**Για κυκλικό σύστημα (round robin)**  
(α). Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).  
(β). Αριθμός νικών (προηγείται ο σκακιστής-τρια με τις περισσότερες νίκες).  
(γ). Κατάταξη βαθμών του τουρνουά μεταξύ των ισόβαθμων (τα μεταξύ τους αποτελέσματα).

1. **ΔΙΑΔΙΚΑΣΙΑ ΕΝΣΤΑΣΕΩΝ - ΘΕΜΑΤΑ ΔΙΑΙΤΗΣΙΑΣ**
   1. Ενστάσεις υποβάλλονται αμέσως μετά τη λήξη της συγκεκριμένης παρτίδας και εκδικάζονται άμεσα από την επιτροπή ενστάσεων που θα ορισθεί πριν την έναρξη των αγώνων. Το παράβολο ορίζεται στα 50 Ευρώ και μπορεί να κατατεθεί στον διευθυντή των αγώνων.
   2. Διευκρινίζεται ότι όλες οι κληρώσεις γίνονται με το εγκεκριμένο από τη FIDE πρόγραμμα κληρώσεων και κατά συνέπεια δεν γίνονται δεκτές ενστάσεις που αφορούν θέματα κληρώσεων.
   3. Κάθε σχολική ομάδα έχει το δικαίωμα να ορίσει έναν αρχηγό ομάδας καθώς και έναν αναπληρωτή. Αρχηγός ομάδας μπορεί να ορισθεί μόνο ένας από τους μαθητές που έχουν δηλωθεί στη σύνθεσή της (6άδα). Για τις αρμοδιότητες των αρχηγών ομάδων ισχύουν όσα προβλέπονται από τους σχετικούς κανονισμούς της FIDE και της ΕΣΟ.
   4. Απαγορεύεται η παρουσία εντός του αγωνιστικού χώρου προπονητών, γονέων, παραγόντων, συνοδών κλπ.
   5. Συνίσταται να περιορίζεται στο ελάχιστο δυνατό η απομάκρυνση των αγωνιζομένων από τον αγωνιστικό χώρο. Σε κάθε περίπτωση θα γίνεται με ευθύνη των ιδίων ή των συνοδών τους, σε ότι αφορά την έγκαιρη προσέλευσή τους αλλά και την ενημέρωσή τους για αγωνιστικά / τεχνικά θέματα.
   6. Με εξαίρεση τις περιπτώσεις που θα έχει επιτρέψει ο διαιτητής, απαγορεύεται επί ποινή μηδενισμού, σε όλους τους αγωνιζόμενους να χρησιμοποιούν κινητά τηλέφωνα ή άλλα ηλεκτρονικά μέσα επικοινωνίας στις εγκαταστάσεις των αγώνων και σε οποιαδήποτε παρακείμενη περιοχή καθορισμένη από τον διαιτητή
   7. Ορίζεται ρητά ότι η ευθύνη της διοργανώτριας αρχής (ΕΣΟ) για θέματα ασφάλειας των συμμετεχόντων, πρόσκλησης ζημιών κλπ περιορίζεται μόνο εντός του αγωνιστικού χώρου.
   8. Ο Διευθυντής Αγώνων έχει το δικαίωμα να αποβάλλει συμμετέχοντες που δημιουργούν σοβαρά προβλήματα στη διοργάνωση και δεν τηρούν τους κανόνες συμπεριφοράς και ασφάλειας.

.

1. **ΔΙΕΥΘΥΝΣΗ ΑΓΩΝΩΝ - ΔΙΑΙΤΗΣΙΑ ΤΕΛΙΚΗΣ ΦΑΣΗΣ** 
   1. Διευθυντής Αγώνων ορίσθηκε ο κ. Γιώργος Γεωργόπουλος. Οι Διαιτητές θα ορισθούν από την Κ.Ε.Δ.
2. **ΒΡΑΒΕΥΣΕΙΣ ΤΕΛΙΚΗΣ ΦΑΣΗΣ** 
   1. Αναμνηστικά διπλώματα θα πάρουν όλοι οι μαθητές που θα αγωνισθούν. Στα Ομαδικά Πρωταθλήματα, κύπελλα θα πάρουν οι τρεις πρώτες ομάδες και μετάλλια όλοι οι αθλητές των τριών πρώτων ομάδων. Στα Ατομικά Πρωταθλήματα, κύπελλο και μετάλλιο θα πάρει ο 1ος νικητής και μετάλλια ο 2ος και 3ος. Το 1ο κορίτσι θα πάρει κύπελλο και μετάλλιο και μετάλλια το 2ο και 3ο κορίτσι. Εάν ένα κορίτσι καταταγεί στους τρεις πρώτους της γενικής κατάταξης παίρνει όλα τα έπαθλα που του αναλογούν. Ο νικητής κάθε τάξης ανακηρύσσεται Πρωταθλητής Ελλάδας (το 1ο κορίτσι ανά τάξη ανακηρύσσεται πρωταθλήτρια Ελλάδας). Στα ατομικά πρωταθλήματα θα δοθούν ειδικά διπλώματα διάκρισης ανά τάξη για τα αγόρια και κορίτσια που θα κατακτήσουν την 4η, 5η και 6η θέση αντίστοιχα.
   2. Στην τελετή λήξης είναι υποχρεωτική η συμμετοχή των 3 νικητών (αγόρια - κορίτσια) ανά τάξη. Μαθητής-μαθήτρια που απουσιάζει αδικαιολόγητα από την τελετή λήξης θα χάνει τη θέση του και θα αναπληρώνεται από τον επόμενο-η στην κατάταξη.
3. **ΔΗΛΩΣΕΙΣ ΣΥΜΜΕΤΟΧΗΣ – ΤΕΛΙΚΗ ΦΑΣΗ**
   1. α) Απευθείας πρόκριση στα Ατομικά Πρωταθλήματα δικαιούνται οι πρωταθλητές και πρωταθλήτριες του 2017 στην τάξη που πάνε για το σχολικό έτος 2017 - 2018. **Εάν κάποιος πρωταθλητής-τρια συμμετάσχει στους προκριματικούς αγώνες αυτομάτως χάνει το δικαίωμα απευθείας πρόκρισης και η θέση πρόκρισης εκχωρείται στην Ένωση / Τοπική Επιτροπή στην οποία ανήκει.**
   2. β) Οι Ενώσεις & Τοπικές Επιτροπές πρέπει **ΥΠΟΧΡΕΩΤΙΚΑ** να δηλώσουν τη συμμετοχή όλων των σκακιστών και σκακιστριών της περιοχής τους μέχρι και την **Παρασκευή 16 Μαρτίου 2018** στη Γραμματεία της ΕΣΟ. Στην ηλεκτρονική φόρμα δήλωσης συμμετοχής που θα τους σταλεί θα πρέπει να συμπεριληφθούν:

**1) οι σκακιστές και σκακίστριες που προκρίθηκαν από τα Ατομικά Πρωταθλήματα των περιοχών τους,**

**2) oι σκακιστές και σκακίστριες που δικαιούνται απευθείας συμμετοχή στους τελικούς αγώνες,**

**3) όσοι έχουν προκριθεί με τις ομάδες τους στα Ομαδικά Πρωταθλήματα**

* 1. Διευκρινίζεται πως η ηλεκτρονική φόρμα θα πρέπει να συμπληρωθεί σύμφωνα με τις οδηγίες που θα τη συνοδεύουν διαφορετικά θα επιστρέφεται στον αποστολέα για τη διόρθωσή της. Όλα τα ονόματα των σχολείων για τα Ομαδικά Πρωταθλήματα και των μαθητών για όλα τα Πρωταθλήματα (Ομαδικά και Ατομικά), θα πρέπει να είναι με ΚΕΦΑΛΑΙΟΥΣ ΕΛΛΗΝΙΚΟΥΣ χαρακτήρες εκτός από τις περιπτώσεις αλλοδαπών μαθητών οπότε μπορούν να δοθούν με ΚΕΦΑΛΑΙΟΥΣ ΛΑΤΙΝΙΚΟΥΣ χαρακτήρες.
  2. Διευκρινίζεται ότι οι Ενώσεις και Τοπικές Επιτροπές είναι υπεύθυνες για το έλεγχο του δικαιώματος και τη δήλωση συμμετοχής των μαθητών που προκρίνονται από το ομαδικό στο ατομικό σύμφωνα με όσα ρητά ορίζονται στο άρθρο 5 της παρούσας προκήρυξης.
  3. **ΔΕΝ ΘΑ ΔΟΘΕΙ ΠΑΡΑΤΑΣΗ στην προθεσμία υποβολής των δηλώσεων συμμετοχής.**
  4. Οι Ενώσεις και Τοπικές Επιτροπές μαζί με τη δήλωση συμμετοχής των παραπάνω αθλητών υποχρεούνται να στείλουν το αργότερο μέχρι την **Παρασκευή 16 Μαρτίου 2018** τα αποτελέσματα και τις τελικές κατατάξεις των περιφερειακών προκριματικών πρωταθλημάτων της περιοχής τους.

**Η μη έγκαιρη αποστολή των αποτελεσμάτων καθιστά άκυρη τη δήλωση συμμετοχής των αθλητών**.

1. **ΔΙΑΜΟΝΗ - ΔΙΑΤΡΟΦΗ - ΜΕΤΑΚΙΝΗΣΕΙΣ - ΠΑΡΑΒΟΛΑ ΣΥΜΜΕΤΟΧΗΣ**
   1. Οι συμμετέχοντες είναι υπεύθυνοι για τη διαμονή - διατροφή και τη μετακίνησή τους.
   2. **Δεν προβλέπεται υποχρεωτική διαμονή για κανέναν συμμετέχοντα**.
   3. Ορίζονται τα παρακάτω οργανωτικά παράβολα:
   * Για τα ατομικά πρωταθλήματα 40 € ανά συμμετέχοντα.
   * Για τα ομαδικά πρωταθλήματα 60 € ανά ομάδα.
   * Για το ανοιχτό κύπελλο 20 € ανά συμμετέχοντα.
   1. Η καταβολή των οργανωτικών παραβόλων θα πρέπει να πραγματοποιηθεί **το αργότερο μέχρι και τη Τρίτη 20 Μαρτίου 2018** με κατάθεση στον λογαριασμό της ΕΣΟ που τηρείται στην Εθνική Τράπεζα: **080/480580-13 (ΙΒΑΝ GR 15 0110 0800 0000 0804 8058 013)**.
   2. **Μέχρι την προαναφερόμενη ημερομηνία οι ενδιαφερόμενοι θα πρέπει να συμπληρώσουν την ειδική ηλεκτρονική φόρμα επιβεβαίωσης συμμετοχής (**[**http://chessfed.gr/sxolika2018/formes/**](http://chessfed.gr/sxolika2018/formes/)**) όπου θα υποβάλουν το αντίγραφο της σχετικής κατάθεσης. Με την επιτυχή ολοκλήρωση της διαδικασίας θα αποστέλλεται μήνυμα επιβεβαίωσης.**
   3. **Καμία συμμετοχή δεν θεωρείται επιβεβαιωμένη αν δεν έχει συμπληρωθεί σωστά η ηλεκτρονική φόρμα και δεν έχει σταλεί το αντίγραφο της κατάθεσής του οργανωτικού παραβόλου**.

1. **ΣΥΝΘΕΣΗ ΟΜΑΔΙΚΩΝ ΠΡΩΤΑΘΛΗΜΑΤΩΝ ΜΑΘΗΤΩΝ-ΜΑΘΗΤΡΙΩΝ** 
   1. Η σύνθεση των ομάδων θα είναι 4μελής με υποχρεωτική συμμετοχή 1 τουλάχιστον κοριτσιού στην 4η σκακιέρα. Οι ομάδες με την έναρξη των αγώνων θα δηλώσουν τη βασική σύνθεσή τους (αποτελούμενη το πολύ από 6 μέλη), με τη σειρά που θα αγωνίζονται στις 3 γενικές σκακιέρες και θα ισχύει για όλο το πρωτάθλημα.
   2. **Κάθε ομάδα υποχρεούται να προσκομίσει, πριν την έναρξη των αγώνων, στον επικεφαλής διαιτητή, βεβαίωση του σχολείου ότι όλα τα μέλη της είναι μαθητές του συγκεκριμένου Σχολείου.**
2. **ΠΑΡΑΛΛΗΛΕΣ ΕΚΔΗΛΩΣΕΙΣ** 
   1. Στις παράλληλες εκδηλώσεις, μεταξύ άλλων περιλαμβάνονται:

α) η διοργάνωση του: «14ου Ανοικτού Κυπέλλου Μαθητών-Μαθητριών», με τρία τουλάχιστον ηλικιακά γκρουπ μαθητών (1ο : Α’ - Β’ - Γ’ Δημοτικού, 2ο : Δ’ – Ε’ - ΣΤ’ Δημοτικού και 3ο : Γυμνάσια - Λύκεια). Δικαίωμα συμμετοχής έχουν οι μαθητές και μαθήτριες των Νηπιαγωγείων, των Δημοτικών και των Γυμνασίων - δημόσιων και ιδιωτικών - όλης της χώρας που **δεν προκρίθηκαν** στα Πανελλήνια Πρωταθλήματα Μαθητών-Μαθητριών. Οι δηλώσεις συμμετοχής θα πρέπει να σταλούν μέχρι την **Πέμπτη 15 Μαρτίου 2018** στην ΕΣΟ ([info@chessfed.gr](mailto:info@chessfed.gr), fax 210 9221620).

* 1. Το αναλυτικό πρόγραμμα των παράλληλων εκδηλώσεων θα ανακοινωθεί αργότερα.

1. **ΓΕΝΙΚΑ** 
   1. Το e-mail επικοινωνίας με την οργανωτική επιτροπή είναι: **s**[**xolikaskaki2018@gmail.com**](mailto:xolikaskaki2018@gmail.com)
   2. Η επίσημη ιστοσελίδα των αγώνων είναι: [**http://chessfed.gr/sxolika2018/**](http://chessfed.gr/sxolika2018/)
   3. Περισσότερες πληροφορίες: **Γιώργος Γεωργόπουλος τηλ.: 6988246711 (ώρες 12.00-16.00 και 20.00-23.00)**
   4. Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.
   5. Διευκρινίζεται ρητά ότι, **ισχύουν οι κανονισμοί rapid play της FIDE** (FIDE handbook, Laws of Chess).
   6. Σε όλες τις πανελλήνιες διοργανώσεις που διεξάγονται σε δημόσιους χώρους επιτρέπεται η φωτογράφηση-βιντεοσκόπηση αθλητών μόνο από τον εξουσιοδοτημένο φωτογράφο της διοργάνωσης. Το συγκεκριμένο φωτογραφικό ή οπτικοακουστικό υλικό μπορεί να χρησιμοποιηθεί νόμιμα μόνο από την ΕΣΟ για την προβολή της διοργάνωσης και του αθλήματος γενικότερα. (αποφάσεις Δ.Σ. 19/9/2015-9/12/2017). Διευκρινίζεται ότι επιτρέπεται στους θεατές η φωτογράφηση των αθλητών και αθλητριών τα πρώτα 5 λεπτά των αγώνων.

|  |  |  |
| --- | --- | --- |
| Ο ΑΝΤΙΠΡΟΕΔΡΟΣ |  | Ο ΓΕΝ. ΓΡΑΜΜΑΤΕΑΣ |
| ΣΤΑΘΗΣ ΕΥΣΤΑΘΟΠΟΥΛΟΣ |  | ΧΡΗΣΤΟΣ ΓΚΟΡΙΤΣΑΣ |